Нацыянальны музэй (Кракаў)

Нацыянальны музэй у Кракаве (па-польску: Muzeum Narodowe w Krakowie) — музэй мастацтва, заснаваны 7 кастрычніка 1879 году рашэньнем гарадзкой рады гораду Кракава. Спачатку музэй зьмяшчаўся ў дзьвюх залях на другім паверсе кракаўскіх суконных радоў на цэнтральным пляцы Рынак. Калекцыі музэю памнажаліся дзякуючы шчодрым ахвяраваньням грамадзянаў Кракава, якія ўключалі творы жывапісу, скульптуры, гравюры і мастацкага рамяства. Да музэю далучаліся новыя аддзяленьні ў гістарычных будынках, у прыватнасьці ў кватэрах памерлых кракаўскіх мастакоў. У 1934 годзе было распачата будаўніцтва новага, сучаснага будынку музэю. Першыя памяшканьні былі перададзены ў карыстаньне толькі ў 1970 годзе, будынак быў цалкам скончаны ў 1990 годзе. Да кракаўскага нацыянальнага музэю належаць акрамя галоўнага будынку (Алея 3-га Траўня, 1) наступныя філіялы: Галерэя польскага мастацтва XIX стагодзьдзя ў кракаўскіх суконных радах Музэй Эмэрыка Гутэн-Чапскага (па-польску: Muzeum Emeryka Hutten-Czapskiego, ul. Piłsudskiego 10-12) Музэй Яна Матэйкі (па-польску: Dom Jana Matejki, ul. Floriańska 41) Музэй Станіслава Высьпянскага (па-польску: Muzeum Stanisława Wyspiańskiego, ul. Szczepańska 11) Музэй Чартарыйскіх (па-польску: Muzeum Czartoryskich, ul. św. Jana 19) Бібліятэка Чартарыйскіх (па-польску: Biblioteka Czartoryskich, ul. św. Marka 17) Музэй Караля Шыманоўскага ў горадзе Закапанэ (па-польску: Muzeum Karola Szymanowskiego w Zakopanem, ul. Kasprusie 19) Музэй Юзафа Мэхофэра (па-польску: Muzeum Józefa Mehoffera, ul. Krupnicza 26) Палац біскупа Эразма Цыёлека (па-польску: Pałac biskupi Erazma Ciołka, ul. Kanonicza 17) Вонкавыя спасылкі Сайт музэю Нацыянальны музэй (Кракаў) — сховішча мультымэдыйных матэрыялаў